CELEX: C2006/022/36
Language: fi
Date: 2006-01-28 00:00:00
Title: Asia T-409/05: Kanne  8.11.2005  — A.S.T.E.R v. Euroopan yhteisöjen komissio

28.1.2006   
            
            
               FI
            
            
               Euroopan unionin virallinen lehti
            
            
               C 22/19
            
         Kanne 8.11.2005 — A.S.T.E.R v. Euroopan yhteisöjen komissio
   (Asia T-409/05)
   (2006/C 22/36)
   Oikeudenkäyntikieli: italia
   Asianosaiset
   
      Kantaja(t): A.S.T.E.R (Genova, Italia) (edustaja(t): avvocato Lorenzo Acquarone ja avvocato Daniela Anselmi)
   
      Vastaaja(t): Euroopan yhteisöjen komissio
   Vaatimukset
   
               —
            
            
               Kantaja vaatii, että ensimmäisen oikeusasteen tuomioistuin kumoaa kanteen kohteena olevat toimet, hyväksyy tämän johdosta oikeuden saada tutustua kyseessä oleviin asiakirjoihin ja saada täydellinen jäljennös asiakirjan sisällöstä ja sen liitteistä
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Pääasian kantajana oleva osakeyhtiö, jonka enemmistöosakkaana on Comune di Genova, vaatii sen komission päätöksen kumoamista, jolla hylättiin sen vaatimus saada Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001 (1) 7 artiklan 2 kohdan nojalla tutustua komissiolle 21.2.2005 lähetettyyn kertomukseen ja sen liitteenä oleviin asiakirjoihin, joiden perusteella on aloitettu tutkinta, joka voi johtaa kantajaa vastaan aloitettavaan muodolliseen kilpailusääntöjen rikkomista koskevaan menettelyyn.
   Komission kielto perustuu kantajan mukaan siihen, että tietojen julkistaminen saattaisi vaikuttaa negatiivisesti komission tutkinnan kulkuun.
   Vaatimustensa tueksi kantaja esittää, että kyse on edellä mainitun asetuksen N:o 1049/2001 4 artiklan 2 kohdan rikkominen, kontradiktorisen menettelyn ja avoimuuden periaatteiden, menettelyyn osallistumisen periaatteen rikkominen sekä perusteluvelvollisuuden laiminlyönti.
   Tähän liittyen kantaja toteaa, ettei asiassa ole esitetty, että kilpailusääntöjen rikkomista koskevan menettelyyn liittyvien asiakirjojen julkaiseminen on estettävä, ettei asian tutkinta kärsisi. Kantajan mukaan on tutkinnan kannalta välttämätöntä, että menettelyä jatketaan mahdollisimman avoimena ja siten, että osapuolten osallistuminen siihen on mahdollista, jotta Comune di Genovalla ja kantajalla olisi mahdollisuus esittää tutkinnan kannalta välttämätön asiakirjaselvitys.
   Lisäksi päätöksen on kantajan mukaan katsottava olevan kontradiktorisen periaatteen vastainen siksi, että kantaja on vastaajan vastapuolena hallinnollisessa menettelyssä.
   Kantaja toteaa lopuksi, että poikkeuksia oikeudesta saada tutustua asiakirjoihin on tulkittava suppeasti ja tiedonsaantioikeus sekä suhteellisuusperiaate huomioon ottaen.
   
      (1)  EYVL L 145, 31.5.2001, s. 43.